'হ্যান্ডশেক' কাণ্ডের জন্য ম্যাক্সওয়েলের ভুল স্বীকার
Posted - জুলাই ৯, ২০১৮ ১১:১৩ অপরাহ্ণ
Updated - জুলাই ১০, ২০১৮ ১২:৫৯ পূর্বাহ্ণ
‘হ্যান্ডশেক’ কাণ্ডের জন্য ম্যাক্সওয়েলের ভুল স্বীকার
অস্ট্রেলিয়া দলের অলরাউন্ডার গ্লেন ম্যাক্সওয়েল পাকিস্তানের বিপক্ষে ম্যাচ শেষে ঘটিয়েছেন অখেলোয়াড়সুলভ আচরণ। সরফরাজ আহমেদের সাথে হ্যান্ডশেক করতে অস্বীকৃতি জানান তিনি। এ ঘটনার জন্য এবার ক্ষমা চাইলেন এই হার্ড হিটার।
জিম্বাবুয়েতে পাকিস্তান, অস্ট্রেলিয়া ও স্বাগতিকদের নিয়ে ত্রিদেশীয় টি-টোয়েন্টি সিরিজের ফাইনাল ম্যাচে জয় পায় পাকিস্তান। ম্যাচ শেষে পাকিস্তান কাপ্তানকে অগ্রাহ্য করেন ম্যাক্সওয়েল। এরপর সামাজিক যোগাযোগমাধ্যমে উঠে সমালোচনার ঝড়।
Also Read - অ্যারন ফিঞ্চের আরেক রেকর্ড
ম্যাচ শেষে সকলের সাথে করমর্দন বা হ্যান্ডশেক করা ক্রিকেট খেলার অলিখিত নিয়ম। সরফরাজ আহমেদকে অগ্রাহ্য করে সতীর্থ রিচার্ডসনের সাথে হ্যান্ডশেক করেন ম্যাক্সি। এরপরই মাঠ থেকে বেরিয়ে যান সরফরাজ।
টুইটারের মাধ্যমে নিজের এই কাজকে ভুল বলে স্বীকার করেন তিনি। তিনি সুযোগ পেলে টিম হোটেলে এই অসম্পূর্ণ কাজ শেষ করবেন বলেও জানান। তিনি টুইটারে লিখেন, ‘গতকাল পাকিস্তানের জয়ের জন্য অভিনন্দন। ফখর জামান ও শোয়েব মালিক অসাধারণ খেলেছেন। আমাদের জন্য এই সফরের শেষটা ভালো না হলেও অনেক ইতিবাচক জিনিস নিয়ে যাওয়ার রয়েছে। ম্যাচশেষে যে ঘটনাটি ঘটেছে সেটি অখেলোয়াড়সুলভ লেগেছে, তবে আমি এভাবে ক্রিকেট খেলি না। এটা আসলে আমার অবচেতন ভুল ছিল। আমি টিম হোটেলে সরফরাজকে হ্যান্ডশেক করার জন্য খুঁজব। তাঁর দল এবং তাঁকে অভিনন্দন জানাব।’
গত মার্চে দক্ষিণ আফ্রিকা দলের বিপক্ষে বল টেম্পারিং কাণ্ডের পর অজি দলের নতুন কোচ জাস্টিন ল্যাঙ্গার জানিয়েছেন অস্ট্রেলিয়া দল অন্যরকম সম্মানের সহিত ম্যাচ খেলবে।
ত্রিদেশীয় সিরিজের ফাইনালে পাকিস্তানের কাছে ছয় উইকেটে হেরেছে অস্ট্রেলিয়া। অস্ট্রেলিয়ার ১৮৪ রানের জবাবে ফখর জামানে ক্যারিয়ার সেরা ৯১ রানে ম্যাচ জিতে নেয় পাকিস্তান।
ম্যাচ শেষে সরফরাজ বলেন, ‘এটি আসলে অসাধারণ একটি দলগত অর্জনের ম্যাচ ছিল। বোলাররা যেভাবে শেষ করেছে তা অনবদ্য। এছাড়া ফখর জামান ও মালিক আমাদের জন্য কাজ সহজ করে দিয়েছে। যদিও কিছু মিস ফিল্ডিং ও ক্যাচ মিস হয়েছে।’
আরো পড়ুন বাংলায় টুইট করলেন টেন্ডুলকার
জিম্বাবুয়ে ত্রিদেশীয় টি-টোয়েন্টি সিরিজ
Previous Postঅ্যারন ফিঞ্চের আরেক রেকর্ডNext Postঅক্টোবরে বাংলাদেশ সফরে আসবে জিম্বাবুয়ে